Zaradi ogromne izbire je nakup oken močno otežen, zato je najbolje, da za pomoč prosite strokovnjaka. Z ustrezno in pravilno izbrano zasteklitvijo boste prihranili tudi do 70 % pri stroških ogrevanja in hlajenja.
Ko se odločate, katera okna izbrati, je poleg kakovostnega proizvoda in montaže potrebno upoštevati tudi arhitekturno zasnovo ter vrsto gradnje. Da pridemo do realne ekonomske in okoljske upravičenosti posamezne vrste oken, bi morali opraviti temeljito analizo uporabe materialov. Ob tem bi morali obvezno upoštevati vse porabljene energente, porabo primarnih surovin, ekološki učinek vzdrževanja in življenjsko dobo.